VEGA præsenterer

**Den engelske jazzkomet Nubya Garcia kommer til VEGA**

*Den 19. november pakker den talentfulde saxofonist og sangskriver VEGA ind i varme, blå toner i et atmosfæriske genremix.*

Den London-baserede saxofonist og sangskriver, Nubya Garcia, er en af de ledende skikkelser på den blomstrende jazzscene i Storbritannien*.*

I 2017 udgav hun sin debutep *Nubya´s 5ive*, der blev storrost og beskrevet som ”exceptionel” af The Vinyl Factory. Året efter udgav hun *When We Are*, hvor titelnummeret blev udnævnt som et af årets bedste sange af radiostationen NPR. Sangene tager lytteren med på en organisk rejse gennem fusioner af gospel, soul, afrobeat og latin elementer.

På albummet undersøger Garcia sammenspillet mellem elektroniske virkemidler i et levende jazzunivers. Om udgivelsen fortæller hun:

*“I’ve been inspired a lot by the producers around me at the moment, people like Ben Hayes, Tom Misch, Joe Armon- Jones, Jake Long and Maxwell Owin. There’s an electronic vibe in there that I wanted to explore more, and this release feels like a positive evolution from the last EP.”*

På albummet har Garcia fortsat sit samarbejde med de dygtige musikere Femi Koleoso (Ezra Collective), Joe Armon-Jones og Daniel Casimir.

Hun er født og opvokset i et kreativt miljø, hvor hun i en ganske ung alder startede med at spille violin og senere blev indskrevet på London Schools Symphony Orchestra. I en alder af ti greb hun saxofonen og har lige siden skabt en massiv hype i storbyens musikalske undergrund.

Med sin afro-inficerede jazz har hun fået publikum og anmeldere til at måbe. Den talentfulde musiker har arbejdet sammen med den legendariske jungle producer Congo Natty og spiller i et utal af konstellationer, der bl.a. tæller bands som Theon Cross Trio, Maisha og septetten Nérija.

**Fakta om koncerten:**

Nubya Garcia (UK)

Tirsdag d. 19. november kl. 20.00

Lille VEGA, Enghavevej 40, 1674 København V

Billetpris: 170 kr. + gebyr

Billetsalget starter i dag via vega.dk og Ticketmaster.